প্রেমিকের সঙ্গে বোনের বিয়েতে যাচ্ছেন কৃতী

ওয়েব ডেস্ক: স্যানন পরিবারের বেজেছে বিয়ের সানাই। অভিনেত্রী কৃতী স্যাননের (Kriti Sanon) বোন নূপুর স্যাননের বিয়ে বলে কথা। সেই বিয়েতে যোগ দিতেই উড়ে গেলেন কৃতী স্যানন। সঙ্গে দেখা গেল তাঁর প্রেমিক কবীর বাহিয়াকে (Kabir Bahia)। মুম্বইয়ের কলিনা বিমানবন্দরে কৃতী ও কবীরকে একসঙ্গে দেখা যায়। বোনের বিয়ের আনন্দ যেন ধরা পড়েছে কৃতীর চোখেমুখেই।

দীর্ঘ দিনের বন্ধু, প্রেমিক গায়ক স্টেবিন বিনের সঙ্গে বিবাহবন্ধনে আবদ্ধ হতে চলেছেন নূপুর। রাজস্থানের উদয়পুরে নূপুরের বিয়ের আসর বসবে। সপ্তাহখানেক আগেই দীর্ঘদিনের প্রেমিক স্টেবিন বেনের সঙ্গে বাগদান সারেন নূপুর শ্যানন। বিদেশে বিলাসবহুল প্রমোদতরীতে আয়োজন করা হয়েছিল সেই অনুষ্ঠান। আংটিবদলের পর রাজস্থানের উদয়পুরে ১১ জানুয়ারি বিয়ের আসর বসার কথা নূপুর-স্টেবিনের। ঘনিষ্ঠজনেদের উপস্থিতিতেই বসবে সেই বিয়ের আসর। ১৩ জানুয়ারি মুম্বইতে রিসেপশন পার্টির আয়োজন করার পরিকল্পনা রয়েছে দু’জনের। তার জন্য স্যানন পরিবারে প্রস্তুতি তুঙ্গে। বোনের বিয়েতে মনের মানুষের সঙ্গে মুম্বইয়ের কলিনা বিমানবন্দরে দেখা যায় কৃতী, কবীরকে। এছাড়াও গোটা স্যানন পরিবার এদিন রওনা হয়েছেন উদয়পুরের উদ্দেশ্যে। কালো ওভারকোর্ট, লুজ ফিট জিনস, চোখে রোদচশমা পরে এদিন এয়ারপোর্ট লুকে ধরা দেন কৃতী। বিমানবন্দরে প্রবেশ করার আগে পাপারাজ্জিদের ক্যামেরায় পোজ দিতেও দেখা যায় তাঁকে।

আরও পড়ুন: সন্তানের কী নাম রাখলেন ক্যাটরিনা-ভিকি?

দিদি কৃতির মতো বিনোদুনিয়ায় সে ভাবে পরিচিত নন নূপুর। ২০১৯ সালে জনপ্রিয় মিউজিক ভিডিও ‘ফিলহাল’-এ অক্ষয় কুমারের বিপরীতে দেখা গিয়েছিল তাঁকে। ২০২৩ সালে কুণাল খেমুর বিপরীতে অভিনয়ে আত্মপ্রকাশ করেন কৃতির বোন। তেমন সাফল্য পাননি তিনি।